یمن حکومتی حوثی لری اوغورلوقدا اتهام ائتدی
حکومت حوثی لری آیریجا اینسانی یاردیم، تیجارت محصوللاری و نفت داشییان 88 گمیدکی یاردیملارین اؤلکهیه گیرمهسینه مانع اولماقدا دا گوناهلاندیردی.
یمن-ده حکومت حوثی لری اوچ ایلده اینسانی یاردیملاری داشییان 700-ا یاخین یوک ماشینینی مصادره ائتمکده اتهام ائتدی.
حکومت حوثی لری آیریجا اینسانی یاردیم، تیجارت محصوللاری و نفت داشییان 88 گمیدکی یاردیملارین اؤلکهیه گیرمهسینه مانع اولماقدا دا گوناهلاندیردی.
یمن رسمی خبر آژانسی صبانین خبرینه گؤره، حکومته باغلی عالی یاردیم کومیتهسینین یایدیغی آچیقلامادا حوثی لرین می 2015- ژانویه 2018 تاریخلرینده اینسانی یاردیملار مسئله سینده ائتدیگی ایرهلی سورولن پوزونتولارا دقت چکیلیب.
آچیقلامادا حوثی لرین پایتاخت صنعا، حدیده، اب، تعز، حاجه و ذمار شهرلرینی بیر-بیرینه باغلایان یورو یوللاری ایله نظارتی الینده ساخلادیغی شهرلرین گیریش یئرینده "اینسانی یاردیم داشییان 697 ماشینی مصادره ائدهرک غارت ائتدیگینی وورغولانیب. همچنین اینسانی یاردیم، تیجارت محصولو و نفت داشییان آزی 88 گمیده اولان یاردیملارین حدیده شهریندکی حدیده و الصلیف لیمانلاریندان اؤلکهیه داخیل اولماسینا ایجازه وئریلمهییب. بو گمیلردن 34-نون 6 آی ایچینده کی اینسانی یاردیملارلا مصادره ائدیلدیگی، 4-و سعودیه عربیستانی، 2-سی بیرلشمیش عرب امیرلیکلری، بیری تورکیهدن اولماقلا 7 گمینین ایسه بومبالاندیغی ایفاده ائدیلیب.
حوثی لر ایسه سؤزوگئدن ادعالارلا علاقهدار هر هانسی آچیقلاما وئرمهییب.
ایلگیلیلی خبرلر
ایران-دا زنجیرواری قضا اولوب، 20-دن چوخ شخص یارالانیب
بونو ایرانین عاجیل یاردیم تشکیلاتینین سؤزچوسو مجتبی خالدی دئییب.
عراقین قوزئیینده بؤیوک عملیات
«تسلیم اول» چاغریلارینا آتیشلا قارشیلیق وئرهن چوخ ساییدا تروریست ضررسیزلشدیریلدی
ایران و پاکیستان خاریجی ایشلر ناظیرلری افغانیستان-داکی وضعیتی موذاکیره ائدیبلر
ایرانین خاریجی ایشلر ناظیری حسین امیر عبداللهیان و اؤلکهده سفرده اولان پاکیستان خاریجی ایشلر ناظیری شاه محمود قریشی آراسیندا گؤروش کئچیریلیب.
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab